Source: https://finlex.fi/fi/laki/alkup/1993/19930364
Timestamp: 2020-07-02 20:02:35+00:00
Document Index: 2296299

Matched Legal Cases: ['kko ', '§2', '§6', '§11', '§17', '§22']

Asetus luonnontieteellisistä tutkinnoista annetun… 364/1993 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1993 › 364/1993
kumotaan luonnontieteellisistä tutkinnoista 22 päivänä joulukuuta 1978 annetun asetuksen (1081/78) 10 §:n 2 momentti, 15 §:n 3 ja 4 momentti ja 29 §:n 4 momentti,
näistä 15 §:n 4 momentti sellaisena kuin se on 22 päivänä joulukuuta 1983 annetussa asetuksessa (1046/83),
muutetaan 1 §:n 1 momentti, 2 §, 6 §:n 1 momentti, 11 §:n 3 momentti ja 22 §,
sellaisina kuin niistä ovat 2 § mainitussa 22 päivänä joulukuuta 1983 annetussa asetuksessa ja 6 §:n 1 momentti 2 päivänä lokakuuta 1987 annetussa asetuksessa (769/87), sekä
lisätään asetukseen uusi 17 a § ja sen edelle uusi väliotsikko seuraavasti:
Luonnontieteellinen perustutkinto on filosofian kandidaatin tutkinto. Alempi korkeakoulututkinto on luonnontieteiden kandidaatin tutkinto.
Luonnontieteellisiä tutkintoja voidaan suorittaa Helsingin yliopiston matemaattis-luonnontieteellisessä tiedekunnassa, Joensuun yliopiston matemaattis-luonnontieteellisessä tiedekunnassa, Jyväskylän yliopiston matemaattis- luonnontieteellisessä tiedekunnassa, Kuopion yliopiston luonnontieteiden ja ympäristötieteiden tiedekunnassa, Oulun yliopiston luonnontieteellisessä tiedekunnassa, Tampereen yliopiston taloudellis-hallinnollisessa tiedekunnassa, Turun yliopiston matemaattis-luonnontieteellisessä tiedekunnassa ja Åbo Akademin matemaattis-luonnontieteellisessä tiedekunnassa, joita tässä asetuksessa kutsutaan koulutusyksiköiksi.
Koulutusohjelman laajuus on 160 opintoviikkoa. Koulutus järjestetään siten, että tutkinto voidaan suorittaa viidessä vuodessa.
Suoritettuaan jostakin filosofian kandidaatin tutkintoon johtavasta koulutusohjelmasta 120 opintoviikon opinnot, joihin sisältyvät 11 §:ssä säädetyt kieliopinnot, opiskelija voi suorittaa luonnontieteiden kandidaatin tutkinnon.
Tutkinnon suorittamiseksi opiskelijan on suoritettava kirjallinen kypsyysnäyte, joka osoittaa suomen tai ruotsin kielen taitoa.
Tarkemmat määräykset tutkinnosta ja sen suorittamisesta antaa koulutusyksikkö.
Koulutukseen sisältyy 35 opintoviikkoa aineenopettajan kasvatustieteellisiä opintoja, joista on voimassa, mitä kasvatustieteellisistä tutkinnoista ja opinnoista annetussa asetuksessa (530/78) säädetään.
Helsingin yliopiston matemaattis-luonnontieteellisen tiedekunnan koulutusohjelmiin sisältyvät aineenopettajan kasvatustieteelliset opinnot järjestetään ruotsinkielisen koulutuksen osalta Helsingin yliopiston ja Åbo Akademin yhteistyönä siten kuin näiden yliopistojen kesken sovitaan.
1 §2 §6 §11 §17 a §22 §